nahid-hub/BLUGE-bengali-wikipedia-section-title-prediction huggingface dataset:
এগুলো বাস্তুতন্ত্রের স্বভোজী জীব অর্থাৎ সবুজ গাছপালা যারা সৌরশক্তিকে সংবন্ধন ও সরল অজৈব পদার্থের সমন্বয়ে খাদ্যরূপে জটিল জৈব যৌগ সংশ্লেষ করে। ক্ষুদ্র ও আণুবীক্ষণিক ফাইটোপ্ল্যাঙ্কটন, শৈবাল ইত্যাদি থেকে শুরু করে জলে ভাসমান উদ্ভিদ ও ছোট-বড় স্থলজ উদ্ভিদ সবই উৎপাদক। আরও সহজে বোঝায় যে পরিবেশের যে সকল উপাদান খাদ্যের জন্য অন্য কোন উপাদানের উপর নির্ভরশীল নয়, তাকে উৎপাদক বলে।

সঠিক অনুচ্ছেদ শিরোনাম কোনটি?
titleA. বাস্তুতন্ত্রের উপাদানসমূহ
titleB. খাদক
titleC. উৎপাদক
titleD. অজীব উপাদান
উত্তর: titleC
৫ ফুট ২ ইঞ্চির শারীরিক কাঠামোর পাশাপাশি গ্যাগারিনের সবচেয়ে বড় বৈশিষ্ট্য হল তার মুখের হাসি। অনেকেই গ্যাগারিনের এই হৃদয় জয় করা হাসির মন্তব্য করেছেন। ভস্টক ১ মিশন পরবর্তী কয়েক মাসে বিশ্বের বিভিন্ন স্থানে তিনি ভ্রমণ করেছেন বিশেষ করে যখন তিনি যুক্তরাজ্যের ম্যানচেস্টার ভ্রমণে গিয়েছিলেন। সোভিয়েত মহাকাশ কর্মসূচির শুরুর দিকের অন্যতম প্রধান পরিকল্পনাকারী সারগেই করলেভ পরবর্তীকালে বলেন যে, গ্যাগারিন এমন এক হাসির অধিকারী ছিলেন "যা শীতল যুদ্ধকে হালকা করে দিয়েছিল"।

সঠিক অনুচ্ছেদ শিরোনাম কোনটি?
titleA. খ্যাতিমান হয়ে ওঠা
titleB. নির্বাচন এবং প্রশিক্ষণ
titleC. কিংবদন্তী
titleD. প্রারম্ভিক জীবন
উত্তর: titleC
২০১৮ সালের ৩ জুন, অগ্নি-৫-এর একটি ষষ্ঠতম পরীক্ষা সফলভাবে আব্দুল কালাম দ্বীপ থেকে ০৯.৪৫ টায় অনুষ্ঠিত হয়। এটি ২০১২ সাল থেকে শুরু পরীক্ষামূলক ক্ষেপণাস্ত্র উৎক্ষেপনগুলির মধ্যে ষষ্ঠতম ছিল এবং এটি একটি "স্পষ্ট উৎক্ষেপন" ছিল। ভারতীয় প্রতিরক্ষা মন্ত্রণালয় জানায় যে রাডার, ইলেক্ট্রো ট্র্যাকিং স্টেশন, এবং টেলিম্যাট্রির স্টেশনগুলি অবশ্যই ক্ষেপণাস্ত্রের পুরো যাত্রা পথে নজর রাখে। 

সঠিক অনুচ্ছেদ শিরোনাম কোনটি?
titleA. বিবরণ
titleB. পরীক্ষামূলক উৎক্ষেপন
titleC. উন্নয়ন
titleD. ষষ্ঠ পরীক্ষামূলক উৎক্ষেপন
উত্তর: titleD
রেকটিফায়ার মূলত ডায়োডের মাধ্যমে গঠিত হয় যা পরিবর্তনশীল তড়িৎ প্রবাহকে একমুখী প্রবাহে পরিণত করে। আধুনিক ইলেকট্রনিক সরঞ্জামের (কম্পিউটার, মুঠোফোন, টিভি ইত্যাদি) ভেতরের বর্তনীগুলো নিম্ন-বিভবের ডিসি কারেন্ট দিয়ে চালিত হয়। এসব যন্ত্রে রেকটিফায়ার একটি অপরিহার্য অংশ যা বিদ্যুত লাইনের এসি কারেন্টকে ডিসিতে রূপান্তরিত করে। অপর একটি উদাহরণ হলো অটোমোটিভ অল্টারনেটর যেখানে ডায়োড এসি কারেন্টকে ডিসি কারেন্টে রূপান্তরিত করে যা প্রথমদিকে ডায়নামোতে ব্যবহৃত কম্যুটেটরের থেকে ভালো ফলাফল দিয়ে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শক্তির রূপান্তর
titleC. সম্মুখী ঝোঁক বা সম্মুখী বায়াস (Forward bias)
titleD. সংক্ষেপে
উত্তর: titleB
১৯৩৭ খ্রিঃ মুম্বাইয়ের ভিলে পার্লে-তে অবস্থিত গোকলিবাঈ উচ্চবিদ্যালয়ের শিক্ষক হিসেবে উমাশঙ্করের কর্মজীবন শুরু হয়। স্নাতকোত্তর স্তরের পঠনপাঠন শেষ করে তিনি ১৯৩৯ পর্যন্ত মুম্বাইয়েরই সিডেনহ্যাম কলেজ অব কমার্সে আংশিক সময়ের অধ্যাপক নিযুক্ত থাকেন। এর পর গুজরাত বিদ্যাসভা বা গুজরাত মাতৃভাষা সমিতির স্নাতকোত্তর গবেষণা বিভাগের অধিকর্তা নিযুক্ত হন। ১৯৪৬ পর্যন্ত এই পদে আসীন থেকে তিনি স্বেচ্ছাবসর নেন। ১৯৪৮ এ মুম্বাই সরকার তাকে গুজরাতি পাঠ্যপুস্তক কমিটিতে নিয়োগ করে। ১৯৫৩-তে লোকভারতী শিক্ষণ সংস্থায় আমন্ত্রিত সদস্য হিসেবে কাজ করেন। এটি ছিল গুজরাতের ভাবনগর জেলায় অবস্থিত একটি শিক্ষামূলক সংস্থা। ১৯৫৪ এর জুন মাসে তিনি গুজরাত বিশ্ববিদ্যালয়ে গুজরাতি সাহিত্যের অধ্যাপক নিযুক্ত হন। ঐ বিশ্ববিদ্যালয়ের ভাষাতত্ত্ব বিভাগেরও প্রধান ছিলেন তিনি। মার্কিন ও কিছুসংখ্যক ব্রিটিশ বিশ্ববিদ্যালয়ে 'সাধারণ শিক্ষা'র মান সংক্রান্ত খোঁজখবর করার জন্য ভারত সরকার যুক্তরাষ্ট্র ও ইংল্যান্ডে একটি কমিটি প্রেরণ করেন। উমাশঙ্কর যোশী ছিলেন এর অন্যতম সদস্য। ১৯৬৪ তে গুজরাত সরকার সৌরাষ্ট্র ও দক্ষিণ গুজরাতে বিশ্ববিদ্যালয় প্রতিষ্ঠার জন্য ভাবনাচিন্তা শুরু করলে তিনি সেই সংক্রান্ত একটি কমিটির সদস্য হন। ৩০শে নভেম্বর ১৯৬৬ থেকে তিনি গুজরাত বিশ্ববিদ্যালয়ের উপাচার্য ছিলেন। ১৯৭২ এর ১৭ই নভেম্বর তিনি এই পদ থেকে অবসর নেন।

সঠিক অনুচ্ছেদ শিরোনাম কোনটি?
titleA. শৈশব
titleB. সংক্ষিপ্ত জীবনী
titleC. মৃত্যু
titleD. শিক্ষক জীবন
উত্তর: titleD
১৮৩১ সালে মুহাম্মদ আলির সাথে উসমানীয়দের বিরোধের এক পর্যায়ে ইবরাহিমকে সিরিয়া জয় করার জন্য পাঠানো হয়। অবরোধের পর তিনি একর দখল করেন। এরপর দামেস্ক ও দখল করা হয়। ইবরাহিম পাশা এশিয়া মাইনর আক্রমণ করেন এবং উজিরে আজম রশিদ মুহাম্মদ পাশাকে কোনিয়ার যুদ্ধে পরজিত করেন।

কুতাহয়ার চুক্তির পর সিরিয়া মুহাম্মদ আলির হাতে আসে। অভিযানের পর ইবরাহিম সিরিয়ার গভর্নরের পদ পান। ফরাসি অফিসার বেফর্ট‌ দা হাওটপল ১৮৩৪ থেকে ১৮৩৭ সাল পর্যন্ত সহায়তা করেছেন। তিনি ইবরাহিম পাশার সেনাপ্রধান ছিলেন।

১৮৩৮ সালে পুনরায় উসমানীয়দের সাথে মিশরের দ্বন্দ্ব্ব দেখা দেয়। ইবরাহিম পাশা নেজিবের যুদ্ধে উসমানীয়দের বিরুদ্ধে জয়ী হন। যুক্তরাজ্য ও অস্ট্রীয় সাম্রাজ্য এসময় হস্তক্ষেপ করে। ফলে মিশরীয়রা সামনে অগ্রসর হয়নি। শেষপর্যন্ত ১৮৪১ সালের ফেব্রুয়ারিতে তিনি সিরিয়া ত্যাগ করেন।

সঠিক অনুচ্ছেদ শিরোনাম কোনটি?
titleA. নজদে অভিযান
titleB. মুরিয়ায় অভিযান
titleC. সিরিয়ান অভিযান
titleD. প্রারম্ভিক কর্মজীবন
উত্তর: titleC
জীবনের বিবর্তনের ইতিহাসে সুকেন্দ্রিক কোষের উৎপত্তি সর্বাপেক্ষা গুরুত্বপূর্ণ ঘটনাগুলির অন্যতম, কারণ এরপর থেকেই বিশ্বে জটিল কোষ ও বহুকোষী জীবদের উৎপত্তি সম্ভবপর হয়। যদিও এই উৎপত্তিকাল সঠিক ভাবে নির্ণয় করা কঠিন, কিন্তু অ্যান্ড্রিউ হারবার্ট নল ২০০৬ খ্রিষ্টাব্দে মত ব্যক্ত করেছেন যে, ১৬০ থেকে ২১০ কোটি বছর আগে এই ঘটনা ঘটে। কিছু কিছু অ্যাক্রিটার্ক জীবাশ্ম ১৬৫ কোটি বছর ও গ্রিপানিয়া জীবাশ্মটি ২১০ কোটি বছরের পুরোনো বলে জানা গেছে।

গ্যাবনে প্রাপ্ত ২১০ কোটি বছরের পুরাতন কালো কাদাপাথরের প্যালিওপ্রোটেরোজোয়িক ফ্রান্সভিলিয়ান গঠনে সুগঠিত জীবিত কাঠামো পাওয়া গেছে। ১২০ কোটি বছর আগে লাল শৈবালের মত আধুনিক জীবদের জীবাশ্ম গঠিত হয়। বিন্ধ্য উপত্যকায় ফিলামেন্টযুক্ত শৈবালের জীবাশ্ম পাওয়া যায় যা, সম্ভবতঃ ১৬০ থেকে ১৭০ কোটি বছরের পুরাতন।অস্ট্রেলিয়ার কাদাপাথরে স্টের‍্যানের উপস্থিতি প্রমাণ করে যে, সুকেন্দ্রিক জীব এই পাথরে ২৭০ কোটি বছর আগেও উপস্থিত ছিল।

সঠিক অনুচ্ছেদ শিরোনাম কোনটি?
titleA. জীবাশ্ম
titleB. সিনট্রোফিক প্রকল্প
titleC. আর্কিয়ার সাথে সম্পর্ক
titleD. শ্রেণীবিন্যাস
উত্তর: titleA
বাল্যবিবাহের প্রভাব মেয়েদের উপর ব্যাপক, যা প্রাপ্তবয়স্ক হওয়ার পরও থেকে যায়। কিশোরী বয়সে বা তারও আগে বিবাহিত নারীরা কম বয়সে গর্ভধারণ করার ফলে স্বাস্থ্যগত সমস্যায় ভুগে। কম বয়সে গর্ভধারণ সন্তান জন্মদানে জটিলতা সৃষ্টি করে। গরীব দেশসমূহে অল্প বয়সে গর্ভধারণ শিক্ষার জন্য বাঁধা হয়ে দাঁড়ায়, যা তাদের অর্থনৈতিক মুক্তিকে বাধাগ্রস্ত করে। বাল্যবিবাহের শিকার নারীরা সাধারণত পারিবারিক সহিংসতা, শিশু যৌন নির্যাতন এবং বৈবাহিক ধর্ষণের শিকার হয়।

সঠিক অনুচ্ছেদ শিরোনাম কোনটি?
titleA. বাংলাদেশ
titleB. লিঙ্গভেদে
titleC. বাল্যবিবাহের প্রভাব
titleD. মেয়ে
উত্তর: titleC
গৌতম বুদ্ধ ত্রিপিটকের সকল সূত্রের প্রবর্তক হলেও তার সময়কাল থেকে সূত্রগুলো মহাসংগীতির আধ পর্যন্ত যথাযথভাবে লিপিবদ্ধ করে রাখা হয়নি। তার মহাপরিনির্বাণের তিন মাস পর , রাজগৃহের নিকটবর্তী সপ্তপর্ণী গুহায় প্রথম বৌদ্ধ সংগীতি অনুষ্ঠিত হয়, এবং পৃষ্ঠপোষকতা ছিলেন সম্রাট অজাতশত্রু । ভিক্ষুগণ তথা সঙ্ঘ, তখন থেকে ত্রিপিটক সংরক্ষণ করে এসেছে।

সঠিক অনুচ্ছেদ শিরোনাম কোনটি?
titleA. মূলভাব
titleB. অনুবাদ
titleC. সময়কাল
titleD. উৎস
উত্তর: titleC
মুস্তাফা তোপকাপি প্রাসাদের রাজসভা চক্রের হাতিয়ার ছাড়া আর কিছু ছিলেন না। ১৬১৮ সালে, একটি সংক্ষিপ্ত নিয়মের পরে, অন্য প্রাসাদ বিভাগ তাকে ক্ষমতাচ্যুত করে, তার তরুণ ভাগ্নে দ্বিতীয় ওসমানের (১৬১৮ – ১৬২২) পক্ষে ফিরিয়ে দেয় এবং মোস্তফাকে পুরাতন প্রাসাদে ফেরত পাঠানো হয়। দ্বিতীয়বার জানিসারি এবং দ্বিতীয় ওসমানের দ্বন্দ্ব তাকে আবার সুযোগ করে দিয়েছিল। ১৬২২ সালে দ্বিতীয় ওসমানের জেনিসারি বিদ্রোহ দ্বিতীয় ওসমানের জবানবন্দি ও হত্যার দিকে পরিচালিত হওয়ার পরে, মুস্তাফা সিংহাসনে পুনর্আগমন করেন এবং আরও এক বছরের জন্য অধিষ্ঠিত হন। 

সঠিক অনুচ্ছেদ শিরোনাম কোনটি?
titleA. পদচ্যুতি এবং শেষ বছর
titleB. পদচ্যুতি
titleC. মৃত্যু
titleD. দ্বিতীয় রাজত্ব (১৬২২-১৬২৩)
উত্তর: titleB
প্ল্যাংক ব্যতীত আইনস্টাইন এই সম্ভাবনার কথা পোষণ করেছিলেন যে, প্রকৃতভাবেই আলোর কোয়ান্টা থাকবে, যাকে আমরা এখন ফোটন বলছি। তিনি লক্ষ করলেন যে, শক্তিসহ একটি আলোক কোয়ান্টা এর কম্পাঙ্কের সমানুপাতিক হলে অনেকগুলো যন্ত্রণাদায়ক কঠিন সমস্যা আর প্যারাডক্সের ব্যাখ্যা পাওয়া যাবে। স্টোকস এর একটি অপ্রকাশিত সূত্র, অতিবেগুনী রশ্মি বিপর্যয়কারী ঘটনা এবং অবশ্যই ফটোতড়িৎ ক্রিয়ার ব্যাখ্যা! স্টোক এর সূত্রে সহজভাবে বলা আছে যে, প্রতিপ্রভ(ফ্লুরোসেন্ট) আলোর কম্পাংক, আলোর (সাধারণত অতিবেগুনী) কম্পাংকের চেয়ে বেশি হতে পারে না। ফোটন গ্যাস ইলেক্ট্রন গ্যাসের মতো আচরণ করে এই ধারণার কল্পনা করার মাধ্যমে তিনি অতিবেগুনী রশ্মির বিপর্যয় এর ব্যাপারটিকে বাদ দিয়েছিলেন। তার এক সহকর্মী পরামর্শ দিয়েছিল, প্ল্যাঙ্ককে সরাসরি চ্যালেঞ্জ না করে পেপারটি লিখতে। লেখার প্রতি সর্তকতা অবলম্বন এর পরামর্শ এজন্য যে তিনি(প্ল্যাংক) তখন একজন শক্তিমান ব্যক্তিত্ব ছিলেন এবং বাস্তবিকপক্ষে এই সতর্কবার্তা সমর্থনযোগ্য ছিলো কারণ প্ল্যাংক কখনো এই লেখার জন্য তাকে ক্ষমা করেননি। 

সঠিক অনুচ্ছেদ শিরোনাম কোনটি?
titleA. ভৌত বৈশিষ্ট্যাবলী
titleB. আইনস্টাইনের আলোক কোয়ান্টাম
titleC. নামকরণ
titleD. ঐতিহাসিক প্রগমন
উত্তর: titleB
২১শে জুন, ১৮৮২ সালে তারোসে এক রাজকীয় ঐতিহ্যবাহী কৃষক পরিবারে তিনি জন্মগ্রহণ করেন। তিনি দশ ভাইয়ের মধ্যে দ্বিতীয়। তার পিতামাতা হলেন জোসেপ কোম্পানিস ও মারিয়া লুইসা দ্য জোভার। ইউনিভার্সিতাত দ্য বার্সেলোনা থেকে আইনে ডিগ্রীপ্রাপ্ত হবার পর কোম্পানিস তরুণাবস্থায়ই কাতালোনিয়ার রাজনৈতিক ক্ষেত্রে পা রাখেন। ১৯০৬ সালে কাতালান সংবাদপত্র "কু-কাট!" এবং "লাঁ ভেউ দ্য কাতালুনিয়া"র লেখনী সামরিকভাবে জ্বালানোর ফলে, এবং "লে দ্য জুরিসডিকিশনস" ("বিচারব্যবস্থার আইন") পাস, যা স্পেনের বিরুদ্ধে বাণীধারণ করে এবং এক ধরনের সন্ত্রাসকে চিহ্নিত করে, তিনি সলিডারিতাত কাতালানায় অংশ নেন।

এরপরে তিনি ক্ষণজীবী "ইউনিও ফেডেরাল ন্যাশনালিস্তা রিপাবলিকানা"য় অধিভুক্ত হন, যার তরুণ শাখার রাষ্ট্রপতি হবার যোগ্যতা তিনি অল্প বয়সেই অর্জন করেন। তার নানা কর্মসূচীর ফলে তিনি পনের বার জেলে যান এবং বার্সেলোনার ট্র্যাজিক সপ্তাহের পর পুলিশ রেকর্ডে তিনি একজন "ডেঞ্জারাস ইন্‌ডিভিজুয়াল" হিসেবে চিহ্নিত হন।

ফ্রান্সেস লেরেট এর সাথে কোম্পানিস কাতালান রিপাবলিকান পার্টির বামপন্থী শ্রমিক চক্রের প্রতিনিধিত্ব করেন যার ফলে তিনি ১৯১৬ সালে বার্সেলোনার কাউন্সিলর নির্বাচিত হন। ১৯২০ সালের নভেম্বরে তিনি সালভাদর সেগুই ("এল নই দেল সাক্রে" হিসেবে পরিচিত), মার্টি ব্যারেরা, জোসেপ ভিয়াদিউ এবং অন্যান্য ট্রেড ইউনিয়নের কর্মচারীদের সাথে আটককৃত হন এবং মেনোর্কার মাহোন-এর "ক্যাস্টোল দ্য লাঁ মোলা"-এ বিতাড়িত হন। এর কিছুকাল পরেই লেরেট প্রতিরক্ষা প্রস্তুতির সময় নিহত হন।

তার বিতারণ সত্ত্বেও ১৯২০ সালের বিধানিক নির্বাচনে, কোম্পানিস সাবাদেলের ডেপুটি নির্বাচিত হন, লেরেটের স্থানে যিনি পূর্বেই নিহত হন। এটি তাকে সংসদীয় অনাক্রম্যতা দেয় যা তার কাতামুক্তিকে আরো নিশ্চিত করে।

কোম্পানিস ইউনিও দ্য রাবাসাইরেস (১৯২২)-এর অন্যতম প্রতিষ্ঠাতা ছিলেন। এর জন্য তিনি প্রিমো দ্য রিভেরার শাসনের সময় একজন আইনজীবি হিসেবে এবং "লা তেরা" ম্যাগাজিনের সম্পাদক হিসেবেও কাজ করেন।

আবারও বিতাড়িত হওয়ার ফলে তিনি "কনফারেন্সিয়া দ্য ইজকুইয়ারদাস" বা "বামপন্থীদের সম্মেলন" (১২-১৩ মার্চ, ১৯৩১)-এ যোগ দিতে পারেন না। উক্ত সম্মেলন থেকেই ইআরসি রাজনৈতিক দলটি প্রতিষ্ঠিত হ। তবে তিনি পার্টিট রিপাবলিকা কাতালাকে প্রতিনিধিত্বপূর্বক উক্ত দলের একজন এক্সিকিউটিভ সদস্য হন। এর জন্য ধন্যবাদ পাবেন স্প্যানিশ শ্রমজীবী আন্দোলন এবং স্প্যানিশ ইউনিয়ন আন্দোলন; কারণ কোম্পানির নির্বাচন ইআরসিকে বামপন্থী অন্যান্য সংস্থার মধ্যে এক আলাদা স্থান করে দেয় এবং জনসমর্থন আদায় করে। এটিকে একটি ছোট প্রগতিশীল বুর্জোয়া দল বলে মনে করা হয়েছিল।

সঠিক অনুচ্ছেদ শিরোনাম কোনটি?
titleA. গৃহযুদ্ধ
titleB. কাতালান রাষ্ট্রের ঘোষণা
titleC. প্রথম জীবন
titleD. নির্বাসন ও মৃত্যুদন্ড
উত্তর: titleC
চারটি ন্যায্য ব্যবহারের কারণ বিবেচনা করার পাশাপাশি, আদালত ন্যায্য ব্যবহারের ক্ষেত্রে, সিদ্ধান্ত নেওয়ার ব্যাপারে, যে পেশাদার সম্প্রদায়ের থেকে মামলাটি আসে, তাদের মানদণ্ড এবং অনুশীলনের দিকেও নজর দেয়। ডকুমেন্টারিয়ান, গ্রন্থাগারবিদ, ওপেন কোর্সওয়্যারের নির্মাতা, দৃশ্যকলা শিক্ষাবিদ, এবং যোগাযোগ অধ্যাপক সম্প্রদায় রয়েছে। 

এই ধরনের সর্বোত্তম কার্যাভ্যাসের নিয়মাবলী, অনুশীলনকারী সম্প্রদায়গণের দৈনন্দিন অভ্যাসে প্রযুক্ত ন্যায্য ব্যবহারের আরও ওয়াকিবহাল ঝুঁকি মূল্যায়ন করার সুবিধা দিয়েছে। উদাহরণস্বরূপ, সম্প্রচারকরা চলচ্চিত্রটি গ্রহণের আগে ব্রডকাস্টার, কেব্‌লকাস্টার এবং বিতরণকারীদের চলচ্চিত্র গ্রহণের পূর্বে চলচিত্র নির্মাতাদের আবশ্যিকভাবে ত্রুটি এবং ওমিসান্স(বিচ্যুতি) বীমা গ্রহণের প্রয়োজন হয়। এই জাতীয় বীমা চলচ্চিত্রে উপাদানের কপিরাইট ছাড়পত্রের সময় করা ত্রুটি এবং বিচ্যুতি থেকে রক্ষা করে। ২০০৫ সালে ডকুমেন্টারি ফিল্মমেকারদের ন্যায্য ব্যবহারের সেরা অভ্যাসগুলির বিবৃতি তৈরির আগে, ন্যায্য ব্যবহারের ক্ষেত্রে নির্ভর করে এমন কপিরাইট ছাড়পত্রের জন্য ত্রুটি এবং বিচ্যুতি বীমা পাওয়া প্রায় অসম্ভব ছিল। এর অর্থ ডকুমেন্টারিয়ানদের হয় এই সামগ্রীর জন্য লাইসেন্স নিতে হবে বা তাদের চলচ্চিত্রগুলি থেকে এটি বাদ দেওয়া উচিত। অনেক ক্ষেত্রে উপাদানটির লাইসেন্স দেওয়া অসম্ভব ছিল কারণ চলচ্চিত্র নির্মাতা এটি একটি সমালোচনামূলক পদ্ধতিতে ব্যবহার করতে চেয়েছিলেন। সর্বোত্তম অভ্যাসের বিবৃতি প্রকাশের পরপরই, মার্কিন যুক্তরাষ্ট্রে সমস্ত ত্রুটি ও বিমোচনকারীরা রুটিন ন্যায্য ব্যবহারের কভারেজ প্রদান করতে শুরু করলেন।

সঠিক অনুচ্ছেদ শিরোনাম কোনটি?
titleA. দক্ষিণ কোরিয়া
titleB. পেশাদার সম্প্রদায়
titleC. ইসরায়েল
titleD. আন্তর্জাতিক প্রভাব
উত্তর: titleB
১৯৫৭ সালে শালিবাহন পঞ্জিকার একটি রূপভেদকে সংস্কার ও ব্যবহারযোগ্য করে তাকে ভারতীয় জাতীয় পঞ্জিকার মর্যাদা দেওয়া হয়েছিল। এই পঞ্জিকা শালিবাহন শক পঞ্জিকার উপর ভিত্তিতে প্রতিষ্ঠিত, এর প্রথম মাস "চৈত্র" এবং বছর গণনা শুরু হয়েছিল ৭৮ খ্রিষ্টাব্দে। এই পঞ্জিকায় প্রতিমাসে দিনসংখ্যার কোনো পরিবর্তন হয় না। এতে অধিবর্ষের ব্যবস্থাও আছে।

১৫৮৪ সালে প্রবর্তিত বাংলা পঞ্জিকা বা "বঙ্গাব্দ" পূর্ব ভারতের পশ্চিমবঙ্গ, ত্রিপুরা ও অসম রাজ্যে ব্যাপকভাবে ব্যবহৃত হয়। ১৯৬৬ সালে বর্তমান বাংলাদেশে এই পঞ্জিকার কিছুটা সংস্কার করে বাংলাদেশের জাতীয় পঞ্জিকা হিসেবে মেনে নেওয়া হয়, এতেও প্রত্যেক মাসে দিনসংখ্যা অপরিবর্তিত আর অধিবর্ষ আছে। নেপালে বিক্রম সংবৎ প্রচলিত। মায়ানমার, কম্বোডিয়া, লাওস, শ্রীলঙ্কা ও থাইল্যান্ডে প্রায় বৌদ্ধ পঞ্জিকার মতো একই মাস ও সময়কালযুক্ত বর্ষপঞ্জি ব্যবহৃত হয়।

সঠিক অনুচ্ছেদ শিরোনাম কোনটি?
titleA. আঞ্চলিক সংস্করণ
titleB. মলমাস ও ক্ষয়মাসের ধর্মীয় গুরুত্ব
titleC. ঋতু
titleD. দক্ষিণ ও দক্ষিণ-পূর্ব এশিয়ার জাতীয় বর্ষপঞ্জি
উত্তর: titleD
অ্যালান উইলিয়ামসের জারাকান্ডা ক্লাবে গান গাওয়ার পর তিনি ১৯৬০ সালের মে মাস থেকে দ্য বিটলসের ব্যবস্থাপনার দায়িত্ব নেন। এর কয়েকমাস পর তিনি জার্মানির হামবুর্গের ইন্দ্রা ক্লাবে বিটলসের গান গাওয়ার ব্যবস্থা করেন। মোনা বেস্ট লিভারপুলে কাসাবা ক্লাব নামে একটি ক্লাব চালাতেন যেখানে ১৯৫৯ সাল থেকেই বিটলস প্রায়ই গান গাইত। হামবুর্গে বিটলসের ভ্রমণ নিশ্চিত হবার পর মোনার ছেলে "পিট বেস্ট" বিটলস দলে ড্রামার হিসেবে যোগ দেন। লেনন যখন হামবুর্গের কথা তার খালা মিমিকে জানান তখন তার খালা আতঙ্কিত হয়েছিলেন। খালা লেননকে তার পড়ালেখা শেষ করার অনুরোধ জানালেও তিনি তা মানেননি। বিটলস প্রথম ইন্দ্রা ক্লাবে গান করত এবং তারা রাত্রিযাপন করত বাম্বি কিনোর ছোট নোংরা ঘরে। ইন্দ্রা বন্ধ হবার পর তারা কাইজারকেলার নামে বড় ক্লাবে যান। ১৯৬০ সালের অক্টোবর মাসে তারা কশমিদার ক্লাব ছেড়ে দেন এবং পিটার একর্নের "টপ টেন ক্লাব" এ কাজ করতে শুরু করেন। কশমিদার ম্যাককার্টনি ও বেস্টের বিরুদ্ধে রিপোর্ট করেন যে তারা বাম্বিতে থাকাকালীন কনডমে পেরেক ঢুকিয়ে তাতে আগুন জালিয়েছিলেন। তাদের কে ফেরত পাঠানো হয়। জর্জ হ্যারিসন অল্পবয়সী হবার কারণে তাকেও ফেরত পাঠানো হয়। লেননের কাজ করার মেয়াদ শেষ হবার পর তিনি রেলগাড়ীতে করে ইংল্যান্ড আসেন। আর সাটক্লিফ টনসিলাইটিস বাধিয়ে ঘরে ফেরেন। যখন লেনন মেন্ডিপ্সে ফেরত আসেন তার খালা তার দিকে একটি রান্না করা মুরগী (যেটি লেনন তার খালার জন্যই কিনেছিলেন) ও একটি হাত-আয়না ছুড়ে মারেন কারণ লেনন সিনথিয়া পাওয়েলের জন্য একটি চামড়ার কোট কিনেছিলেন। সিনথিয়া পাওয়েল ছিলে তখন জনের মেয়েবন্ধু ও পরবর্তীকালের স্ত্রী। সিনথিয়াকে তার খালা গুন্ডা হিসেবে মনে করতেন।

১৯৬০ সালের ডিসেম্বর মাসে বিটলস পুনরায় একত্রিত হয় এবং ১৯৬১ সালের ২১ মার্চ তারা লিভারপুলের ক্যাভের্ন ক্লাবে তাদের প্রথম কনসার্টের আয়োজন করে। ১৯৬১ সালের এপ্রিলে তারা আবার হামবুর্গে ফিরে যায় ও সেখানে টনি শেরিডানের সাথে 'মাই বোনি' রেকর্ড করে। যখন ইংল্যান্ডে ফেরত যাওয়ার সময় আসে তখন সাটক্লিফ অ্যাস্ট্রিড কির্চেরের সাথে জার্মানিতে থেকে যান, ফলে ম্যাককার্টনিকে ব্যাস গিটারিস্টের দায়িত্ব নিতে হয়। ১৯৬১ সালের অক্টোবরে যখন তার বয়স ২১ বছরের কাছাকাছি তার খালা ম্যাটের (যিনি এডিনবরাতে থাকতেন) তাকে ১০০ পাউন্ড স্টার্লিং দেন যা তিনি ম্যাককার্টনির সাথে প্যারিস ভ্রমণ করে খরচ করে ফেলেন। লেননের সৎবোন জুলিয়া বেয়ার্ড ব্যাখ্যা করেন যে এই টাকা এসেছিল লেননের মায়ের বীমা থেকে যা তার উত্তরাধিকারীরা ২১ বছর হলেই পাবে। জুলিয়া ও জ্যাকি - তার দুই সৎবোন ২১ বছর বয়স হবার পরে এই অর্থ পেয়েছিলেন।

সঠিক অনুচ্ছেদ শিরোনাম কোনটি?
titleA. দ্য কোয়ারিমেন অ্যান্ড দ্য সিলভার বিটলসঃ ১৯৫৭-১৯৬০
titleB. প্রাথমিক বছরঃ ১৯৪০-১৯৫৭
titleC. মৃত্যু
titleD. ১৯৬০-১৯৭০: দ্য বিটল্‌স
উত্তর: titleD
১৯৫০ সালের দিকে আবিষ্কৃত বার্ণিশের একপ্রকার রেজিন যা এক্রালাইলিক রেজিন নামে পরিচিত, যেখানে একটি কৃত্তিম পলিমার ব্যবহার করে বার্ণিশ করা হয়। এক্রাইলিক রেজিন এক্রাইলিক অ্যাসিড ডেরিভেটিভস এর পলিমারকরণ দ্বারা প্রাপ্ত বর্ণহীন, স্বচ্ছ থার্মোপালাস্টিক। এক্রাইলিকে এনামেলস রঙ ব্যবহৃত হয়, যা একটি চকচকে করার জন্য আলদা করে বাফড করতে হয় না। এই ধরনের এনামেলস ধীরে ধীরে শুকায়। কিন্তু এক্রাইলিক রেজিন এর সুবিধা হচ্ছে অত্যন্ত দ্রুত শুকায়। যখন আরো শক্ত, আরো টেকসই, আবহাওয়া- এবং রাসায়নিক-প্রতিরোধী দুই-কম্পোনেন্ট পলিউইথেন আবরণী তৈরি করা হয় তখন অটোমোবাইল ফার্নিশ করতে অন্যান্য বার্ণিশের ব্যবহার একদমই বন্ধ হয়ে যায়। এই পদ্ধতিতে সাধারণত একটি প্রাইমার, রঙ কোট এবং পরিষ্কার টোপ কোট গঠন কর হয়, যা সাধারণত "পরিষ্কার কোট ফিনিশেশ" হিসাবে পরিচিত।

সঠিক অনুচ্ছেদ শিরোনাম কোনটি?
titleA. এক্রাইলিক বার্ণিশ
titleB. উজ্জ্বল পরিমাপ
titleC. উরশিয়োল ভিত্তিক বার্ণিশ
titleD. ব্যুৎপত্তি
উত্তর: titleA
ছাত্রজীবন থেকেই রাজনৈতিক কর্মকাণ্ডে সম্পৃক্ত ছিলেন প্রমোদ মানকিন।

১৯৭১ সালে বাংলাদেশের মুক্তিযুদ্ধের সময় সংগঠকের ভূমিকা পালন করেন প্রমোদ মানকিন। মেঘালয় শিববাড়ি শরণার্থী শিবিরে ৫০ হাজার বাংলাদেশির দেখাশোনার দায়িত্বে ছিলেন তিনি।

শিক্ষকতা থেকে আইনজীবী এবং তারপর এনজিওতে কাজ করেন প্রমোদ মানকিন। ১৯৯১ সালে আওয়ামী লীগে যোগ দিয়ে সক্রিয় রাজনীতিতে ছিলেন। তিনি হালুয়াঘাট উপজেলা আওয়ামী লীগের সভাপতি এবং ময়মনসিংহ জেলা আওয়ামী লীগের সদস্য ছিলেন।

এছাড়াও তিনি "বাংলাদেশ খ্রিস্টান অ্যাসোসিয়েশনের" নির্বাচিত প্রেসিডেন্ট ও "হালুয়াঘাটের গোবরাকুড়া আমদানি-রফতানিকারক সমিতি"র সভাপতি ছিলেন। ১৯৯১, ২০০১, ২০০৮ সালে হালুয়াঘাট থেকে এবং ২০১৪ সালে হালুয়াঘাট-ধোবাউড়া থেকে জাতীয় সংসদ সদস্য নির্বাচিত হন। তিনি আওয়ামী লীগ সরকারের প্রথমে সংস্কৃতি প্রতিমন্ত্রী ও পরবর্তীতে সমাজকল্যাণ প্রতিমন্ত্রীর দায়িত্বে ছিলেন।

তিনি বাংলাদেশ সমবায় ব্যাংকের সাবেক পরিচালক ছিলেন, পরে তিনি "বাংলাদেশ সমবায় ক্রেডিট ইউনিয়ন লীগের" ভাইস প্রেসিডেন্ট হন। তিনি ভাষা শহীদ আব্দুল জব্বার স্মৃতি উচ্চ বিদ্যালয় এবং হালুয়াঘাট কারিগরি ও বিজনেস ম্যানেজমেন্ট কলেজের প্রতিষ্ঠাতা ও ব্যবস্থাপনা কমিটির সভাপতি ছিলেন। তিনি বাংলাদেশে মানবাধিকার সমন্বয় কাউন্সিল (সিসিএইচআরবি) এবং দক্ষিণ-পূর্ব এশিয়া মানবাধিকার কমিশনের সদস্য ছিলেন তিনি।

এছাড়া বাংলাদেশ-ভারত মৈত্রী সোসাইটির ভাইস প্রেসিডেন্ট প্রমোদ মানকিন সর্বদলীয় পার্লামেন্টারি গ্রুপ ও ঘাতক দালাল নির্মূল কমিটিরও সদস্য ছিলেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পারিবারিক জীবন
titleC. কর্মজীবন
titleD. মৃত্যু
উত্তর: titleC
১৮৭৮ সালে তিনি হেয়ার স্কুলে শিক্ষকরূপে যোগদান করেন। ১৮৮৩ সালে তিনি সংস্কৃত কলেজে অধ্যাপনা শুরু করেন। এই সময়ই বাংলা সরকার তাকে সহকারী অনুবাদক নিযুক্ত করে। ১৮৮৬ থেকে ১৮৯৪ সাল পর্যন্ত সংস্কৃত কলেজে অধ্যাপনার পাশাপাশি তিনি বেঙ্গল লাইব্রেরিতে গ্রন্থাগারিকের দায়িত্বও পালন করেন। ১৮৯৫ সালে তিনি প্রেসিডেন্সি কলেজের সংস্কৃত বিভাগীয় প্রধান হন। এরপর ১৯০০ সালে তিনি সংস্কৃত কলেজের অধ্যক্ষ হন। ১৯০৮ সালে সংস্কৃত কলেজ থেকে অবসর নিয়ে তিনি সরকারের তথ্যকেন্দ্রে যোগ দেন। ১৯২১ থেকে ১৯২৪ পর্যন্ত ছিলেন ঢাকা বিশ্ববিদ্যালয়ের বাংলা ও সংস্কৃত বিভাগের অধ্যাপক এবং বিভাগীয় প্রধান। অধ্যাপনা ও সরকারি কাজের পাশাপাশি হরপ্রসাদ শাস্ত্রী দু বছর এশিয়াটিক সোসাইটির সভাপতি, বারো বছর বঙ্গীয় সাহিত্য পরিষদের সভাপতি এবং লন্ডনের রয়্যাল এশিয়াটিক সোসাইটির সাম্মানিক সদস্য ছিলেন।

হরপ্রসাদ শাস্ত্রীর প্রথম গবেষণাপত্রটি "ভারত মহিলা" নামে বঙ্কিমচন্দ্র চট্টোপাধ্যায় সম্পাদিত "বঙ্গদর্শন" পত্রিকায় প্রকাশিত হয়। সেই সময় তিনি ছিলেন ছাত্র। পরে হরপ্রসাদ এই পত্রিকার নিয়মিত লেখকে পরিণত হন এবং নানা বিষয় নিয়ে লেখালিখি শুরু করেন। হরপ্রসাদকে ভারততত্ত্ব বিষয়ে আগ্রহী করে তোলেন বিশিষ্ট ভারততত্ত্ববিদ রাজেন্দ্রলাল মিত্র। তিনি রাজেন্দ্রলালের "দ্য সংস্কৃত বুদ্ধিস্ট লিটারেচার অফ নেপাল" গ্রন্থে সঙ্কলিত বৌদ্ধ পুরাণগুলির অনুবাদ শুরু করেন। এশিয়াটিক সোসাইটিতে তিনি রাজেন্দ্রলালের সহকারী ছিলেন। রাজেন্দ্রলালের মৃত্যুর পর সোসাইটিতে সংস্কৃত পুঁথি অন্বেষণ বিভাগের পরিচালক হন। অল্প কয়েকজন সহকারী নিয়ে হরপ্রসাদ এশিয়াটিক সোসাইটির দশ হাজার পুঁথির ক্যাটালগ প্রস্তুত করেন। এই ক্যাটালগের যে দীর্ঘ মুখবন্ধটি তিনি রচনা করেছিলেন, তা সংস্কৃত সাহিত্যের একটি মূল্যবান ইতিহাস। সংস্কৃত পুঁথি নিয়ে চর্চা করতে করতেই হরপ্রসাদ বাংলা পুঁথির বিষয়েও আগ্রহী হয়ে ওঠেন। পুঁথির সন্ধানে তিনি অনেকবার নেপাল গিয়েছিলেন। সেখানেই ১৯০৭ সালে তিনি আবিষ্কার করেন চর্যাগীতি বা চর্যাপদের পুঁথি। এই পুঁথিগুলি নিয়ে গবেষণার মাধ্যমে তিনি প্রমাণ করেন এগুলিই বাংলা সাহিত্যের আদিতম নিদর্শন।

সঠিক অনুচ্ছেদ শিরোনাম কোনটি?
titleA. শিক্ষা
titleB. কর্মজীবন
titleC. রচনাসমগ্র
titleD. ব্যক্তির বিষয়ে সংক্ষিপ্ত কথা
উত্তর: titleB
১৩ জানুয়ারি ১৯৯৬, অ্যাম্বার হ্যাগারম্যান (নভেম্বর ২৫, ১৯৮৬ - জানুয়ারি ১৭, ১৯৯৬) টেক্সাসের আর্লিংটনে তার ভাইয়ের সাথে সাইকেল চালাতে গিয়ে অপহৃত হয়। হ্যাগারম্যানের এক প্রতিবেশী তাকে অপহরণের বিষয়টি তার পরিবারকে জানায় এবং তারা তাকে খুঁজতে শুরু করে। অপহরণের চারদিন পর তার লাশ প্রায় ৫ মাইল দূরে খুঁজে পাওয়া যায়, যেখান থেকে সে অপহৃত হয়েছিল।

সঠিক অনুচ্ছেদ শিরোনাম কোনটি?
titleA. অ্যাম্বার হ্যাগারম্যান
titleB. অস্ট্রেলিয়া
titleC. যুক্তরাজ্য
titleD. মেক্সিকো
উত্তর: titleA
আয়ুর্বেদে চিকিৎসা হিসাবে খাদ্যাভ্যাসের নিয়ন্ত্রণ গুরুত্বপূর্ণ। কারণ এতে মানব দেহকে খাদ্যের ফলস্বরূপ ধরা হয়। মানুষের শারীরিক ও মানসিক বিকাশ এবং মন মেজাজ সবই তার খাদ্যের মানের উপর নির্ভরশীল। মানব দেহে খাদ্য প্রথমে ‘চাইল’ বা ‘রস’ এ পরিবর্তিত হয় এবং তারপর যথাক্রমে বিভিন্ন প্রক্রিয়া দ্বারা রক্ত, পেশী, চর্বি, হাড়, হাড়ের মজ্জা, পুনর্জননের উপাদান এবং ওজাস এ রুপান্তরিত হয়। কাজেই খাদ্য হল দেহের সমস্ত রাসায়নিক প্রক্রিয়া এবং জীবনী শক্তির মূল। খাদ্যে পুষ্টির অভাব বা বেঠিক রুপান্তর অনেক রকম রোগের অবস্থার সৃষ্টি করে।

সঠিক অনুচ্ছেদ শিরোনাম কোনটি?
titleA. অগ্নি
titleB. পথ্য ও আয়ুর্বেদিক চিকিৎসা
titleC. পঞ্চমহাভূত
titleD. মূল ধারণা
উত্তর: titleB
মা ও শাবক ছাড়া বাকি সব ভালুকই একা বাস করে। তবে মাঝে মাঝে তারা দল বেঁধে খাবার খোঁজে। খাবারের খোঁজে এরা বিশাল এলাকা ঘুরে বেড়ায়। ভালুক তার খাবার সংগ্রহের পথ ভালভাবে মনে রাখে। অধিকাংশ ভালুকই গাছে চড়তে পারে। তাদের শক্তিশালী থাবা ও ধারালো নখ এ কাজে সাহায্য করে।

ঝগড়া করার সময় ভালুক প্রতিপক্ষকে ভয় দেখানোর জন্য দুই পায়ে দাঁড়িয়ে যায়।

সঠিক অনুচ্ছেদ শিরোনাম কোনটি?
titleA. ভাল্লুক প্রজাতি
titleB. নামকরণ
titleC. আচরণ
titleD. রঙ
উত্তর: titleC
১৯৮৯ সালের লোকসভা নির্বাচনে, সিপিআই (এম) ৩১ টি আসন, আরএসপি ৪ টি আসন, সিপিআই ৩ আসন এবং এআইএফবি ৩ আসনে প্রতিদ্বন্দ্বিতা করে। কলকাতা উত্তর পশ্চিম কেন্দ্রে বামফ্রন্ট জনতা দলের একজন প্রার্থীকে সমর্থন করে, যারা নির্বাচিত হতে ব্যর্থ হয়। সিপিআই (এম) ২৭ টি আসন, সিপিআই ৩ টি আসন, এআইএফবি ৩ আসন এবং আরএসপি ৪ টি আসনে জয়ী হয়। জেডি প্রার্থীর ভোট সহ পশ্চিমবঙ্গে বামফ্রন্টের ভোট সংখ্যা দাঁড়ায় ১৬,২৮৪,৪১৫ টি (রাজ্যে প্রাপ্ত ভোটের ৫০.৬%)।

সঠিক অনুচ্ছেদ শিরোনাম কোনটি?
titleA. লোকসভা নির্বাচনে বাম-জনতা জোট
titleB. ১৯৮৪ সালের লোকসভা নির্বাচন
titleC. বিধানসভা ভোটে বাম জয়
titleD. ১৯৮৯ সালের লোকসভা নির্বাচন
উত্তর: titleD
২০১১ সালের জনগননায় শহরটির মোট জনসংখ্যা হয়েছে ২,০১,১২৫ জন।এই জনসংখ্যার হিসাবে বিরাটনগর শহরটি নেপাল- এর চতুর্থ বৃহত শহর (প্রথম কাটমন্ডু -৯,৭৫,৪৫৩, দ্বিতীয় হল পোকরান - ২,৫৫,৪৬৫ , তৃতীয় হল পাটন- ২,২০,০৪২)।এই শহরটি আয়তনের হিসাবে আবার দ্বিতীয় বৃহত্ত।বিরাটনগর শহরের জনসংখ্যার বেশির ভাগ মানুষ হিন্দু ধর্মালম্বি।এছাড়াও এই শহরের মুসলিম, খ্রিস্টান, জৈন ও বৌদ্ধ ধর্মের কিছু মানুষ বাস করে।শহরটির জনসংখ্যা দ্রুত হারে বৃদ্ধি পাচ্ছে।
সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. ভূগোল
titleC. জনসংখ্যা
titleD. ইতিহাস
উত্তর: titleC